Pozo en Bélxica.
Un **pozo** (Gl-pozo.ogg pronunciación (axuda ·  info)) é un orificio ou túnel vertical perforado na terra, até unha profundidade suficiente para alcanzar o que se busca, normalmente unha reserva de auga subterránea do nivel freático ou materias como o petróleo (pozo petrolífero). Xeralmente de forma cilíndrica, adóitase tomar a precaución de asegurar as súas paredes con pedra, cemento ou madeira para evitar o seu derrube.

Os pozos tradicionais para buscar auga están nas eiras e currais das casas teñen un brocal (parede que sobresae do nivel do chan até unha altura suficiente para que ninguén caia dentro), un cigüeño ou unha polea para subir o caldeiro e unha tapadeira para protexelo da sucidade.

Nas cidades o nivel freático pode estar contaminado por filtración de augas residuais, polo que non se considera potable. Na actualidade, os pozos son obxecto de estudos hidroxeolóxicos para a xestión de augas subterráneas, tanto para o seu aproveitamento como recurso hídrico como para a prevención de contaminacións.

Mitoloxía
---------

Os pozos tamén teñen unha importante presenza na historia e na mitoloxía de moitas culturas. Son frecuentemente considerados símbolos de sabedoría e de conexión co inconsciente ou co divino. 
Na Antigüidade clásica, en Roma e Grecia, por exemplo, os pozos sagrados eran sitios de oráculo onde se podía consultar aos deuses.

Na tradición chinesa, os pozos son un elemento importante, e están representados nun dos hexagramas do i Ching.
Na mitoloxía nórdica, o Urðarbrunnr atópase baixo a árbore do mundo Yggdrasil. Na *Edda prosaica*, Urðarbrunnr é citado como un dos tres pozos que existen baixo as raíces de Yggdrasil, que están localizados en tres terras diferentes; os outros dous pozos son Hvergelmir, localizado baixo a raíz en Niflheim, e Mímisbrunnr, localizado preto do fogar dos jötnar de xeo.

En Galiza existen moitas lendas e mitos asociados aos pozos. Dende tempos remotos, os pozos foron considerados lugares de culto e rituais, e crese que posúen propiedades curativas e místicas. Unha lenda particularmente famosa é a do Pozo da Ferida, entre Xove e Viveiro, na Mariña lucense. Segundo a lenda, un cabaleiro ferido foi curado tras bañarse nas súas augas, de aí o nome do pozo. Outra lenda do mesmo lugar conta que conta que o pozo non ten fondo e que as augas teñen a cor do esterco porque caeu alí unha vella xigante que levaba ao lombo este material e xa nunca se puido levantar. Outros mitos vinculan a meigas e mouras ás augas dos pozos ou ríos, ás veces aparecen ao amencer e ao anoitecer para peinarse cun pente de ouro á beira dun pozo.

Notas
-----

1. ↑  Definicións no *Dicionario da Real Academia Galega* e no Portal das Palabras para *pozo*.
2. ↑  ancient-origins. "Desenterrado en Atenas el primer pozo-oráculo conocido consagrado al dios Apolo". *Ancient Origins España y Latinoamérica* (en castelán). Consultado o 2023-07-17.
3. ↑  "A Mariña Lucense. Pozo da Ferida". *A Mariña Lucense*. Consultado o 2023-07-17.
4. ↑  Turismo, Turgalicia/Axencia Galega de (2023-01-24). "POZO DA MOURA, POZO DAS MEIGAS E FERVENZA DE VERDEAL EN MOAÑA PONTEVEDRA". *Turgalicia*. Consultado o 2023-07-17.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pozo Modificar a ligazón no Wikidata*** |

* Acuífero
* Acuífero fósil
* Cisterna
* Cisternas romanas de Monturque
* Encoro
* Fonte
* Fonte hidrotermal
* Hidroloxía
* Hidroxeoloxía
* Manancial
* Minaría
* Pozo de Messel
* Pozo petrolífero

|  |  |
| --- | --- |
| Control de autoridades | 
* Wd: Q43483
* AAT: 300152327
* BNCF: 27498
* BNE: XX524606
* BNF: 119759000
* BRE: 2081528
* EBID: ID
* GND: 4008491-7
* JSTOR: water-wells
* LCCN: sh85146057
* MAG: 118416809
* NDL: 00563888
* NKC: ph116306
* PSH: 12086

 |

|  |  |
| --- | --- |
| Identificadores | 
* MeSH: D060986

 |